LUNA ดิ่งสู่ all time low ตกจาก 85 เหลือ 0.02 ในหนึ่งสัปดาห์
LUNA ดิ่งสู่ all time low ตกจาก 85 เหลือ 0.02 ในหนึ่งสัปดาห์
12 พ.ค. 2565

LUNA ดิ่งสู่ all time low ตกจาก 85 เหลือ 0.02 ในหนึ่งสัปดาห์ /โดย ลงทุนแมน
LUNA เป็นเหรียญประจำแพลตฟอร์ม Terra Blockchain ก่อตั้งขึ้นโดยหนุ่มเกาหลีใต้ วัย 31 ปี ชื่อว่าโด ควอน
สาเหตุที่เหรียญตัวนี้ มีมูลค่าร่วงลงรุนแรงในช่วงไม่กี่วันที่ผ่านมา ก็เพราะว่าระบบอัลกอริทึมระหว่างตัว LUNA เองกับอีกเหรียญที่ชื่อว่า UST หรือเหรียญ Stablecoin ที่ตรึงมูลค่าอ้างอิงดอลลาร์สหรัฐไว้แบบ 1:1 ถูกโจมตี ทำให้มูลค่า UST เหลือเพียง 0.5 ดอลลาร์สหรัฐเท่านั้น
ทีนี้ พอ UST ถูกกระหน่ำขายในปริมาณมาก จะไปดึงให้ราคาเหรียญ LUNA ลงตามไปด้วย 
เพราะกลไกจะสร้างเหรียญ LUNA เพิ่มขึ้นมาเพื่อมาลดเหรียญ UST ลง
พอ LUNA มีปริมาณมากขึ้น มูลค่าต่อเหรียญก็จะยิ่งลดลง ซึ่งกลไกที่ถูกออกแบบไว้ ไม่สามารถต่อสู้กับความตื่นตระหนกของตลาดได้
จนตอนนี้ LUNA มีมูลค่าเหลือเพียง 0.024 ดอลลาร์สหรัฐ
รู้หรือไม่ว่า เดิม LUNA เคยเป็นเหรียญที่ติด 1 ใน 10 ที่มีมูลค่าตลาดมากสุดในตลาดคริปโทเคอร์เรนซี โดยมีมูลค่าสูงถึง 1,300,000 ล้านบาท ในเดือนมีนาคมปีก่อน
มาวันนี้ LUNA มีมูลค่าตลาดเหลือเพียง 2,900 ล้านบาท หรือคิดเป็นการลดลงสูงถึง 99.77%
และถ้าเทียบราคาต่อเหรียญ LUNA ได้ปรับตัวลดลงมาแล้ว 99.99% หรือแทบไม่เหลือค่าอะไรแล้ว ภายในระยะเวลาเพียง 1 สัปดาห์
สำหรับ โด ควอน ที่เป็นผู้ก่อตั้ง LUNA ก็ไม่รู้ว่าช่วงนี้เขาจะนอนหลับหรือไม่
จริงอยู่ว่า ณ วันนี้ LUNA ก็ยังมีมูลค่าตลาดระดับพันล้าน ซึ่งก็มาก
แต่สำหรับ โด ควอน แล้ว ก็คงได้แต่นึกถึงวันเก่า ๆ ที่เคยสำเร็จในมูลค่าระดับล้านล้าน
ซึ่งมันก็ยากที่จะทำใจ
เสมือนคนที่เคยมี 1 ล้านบาท แต่มาวันนี้เหลือ 2 พันบาท
ทั้งที่วันเก่า ๆ เหล่านั้นมันเพิ่งผ่านไป เมื่อ 1 สัปดาห์ เท่านั้นเอง..
╔═══════════╗
หนังสือ BRANDING THE NATION หนังสือที่เล่าถึงการสร้างแบรนด์ของแต่ละประเทศที่ทำให้ แต่ละประเทศเป็นแบบทุกวันนี้
เช่น ทำไมเยอรมนีเป็นประเทศแห่งรถยนต์ ทำไมฝรั่งเศสเป็นประเทศแห่งแบรนด์หรู
สั่งซื้อเลยที่
Lazada : 
Shopee : 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
TikTok - 
Spotify - 
Apple Podcasts - 
Soundcloud -